nyheter

Alta golfklubb har ifølge bladet Norsk Golf stengt rangen etter å ha mistet så mye som 40.000 rangeballer. Synderen skal være ravnene i områder som synes dette er morsomme leker

Går på nervene løs

– Det begynner å gå oss på nervene, sier daglig leder Roar Johansen til Norsk Golf.

Fra åpningen på Kvenvik i 2010 og fram til i fjor har klubben minstet omlag 5000 golfballer i året. De siste månedene har antallet økt dramatisk.

– Det er ikke noe nytt for oss at vi sliter med dette, men nå begynner det å bli litt vel mange fugler, medgir Johansen.

Ingenting hjelper

Golfspillere Altaposten har snakket med, sier det forsvinner baller hele tiden, for eksempel på hull nummer fem.

– Før vi når greenen etter slag over vannet, er ballen borte, forklarer han.

Det har ikke hjulpet å skifte farge på ballene eller bruke salmiakk i vaskevannet.

Johansen sier til Norsk Golf at ravnene koster klubben flere titalls tusen kroner i året. De har fått tillatelse til å drive jakt frem til 15. mars. Det vurderer også å drive GPS-sporing og bruke drone for å se hvor ballene er havnet.